《登北固山木末楼寻高南阜题壁》
清代·李元直

危磴攀萝上，来登木末楼。帆随孤鸟去，云共大江流。

霸业余残碣，高踪感旧游。摩挲题壁字，慷慨为谁留。

作者简介：（1686—1758）清山东高密人，字象山。康熙五十二年进士。雍正间授御史，刚气逼人，直言敢谏，入台谏仅八月，章奏凡数十上，语侵诸大臣，世宗诘之，抗言无所避。都人呼为戆李。寻被谗左迁，告归。